Publication: Magyar Közlöny
Issue: MK-2002-132 (Year: 2002, Number: 132)
Era: 1990-2004
Section: a 219/2002. (X. 24.) Korm. rendelethez
Paragraph Index: 161

4. A képzés fõbb tanulmányi területei, azok aránya, az egyes tanulmányi területekhez rendelt kreditpontok száma 4.1. Alapozó képzés az összes kredit 18—25%-ában: 4.1.1. Az egyetemes emberi és nemzeti kultúra szellemi értékeinek befogadására és közvetítésére irányuló, valamint szakmaorientált társadalomtudományi képzés, amely magában foglalja a természet, a társadalom, a kultúra és a gondolkodás legáltalánosabb törvényeinek, összefüggéseinek ismeretét. 4.1.2. Tudományos megalapozottságú orvos-biológiai, pszichológiai, pedagógiai ismeretek, amelyek a gyermek testi, pszichés és szociális állapotának a megismerésére, fejlõdésének, fejlesztésének (szocializáció, perszonalizáció), a gyermeki személyiség sokszínû tevékenységének — elsõsorban játék — által történõ differenciált fejlesztésére készít fel. 4.2. Szakmai elméleti képzés az összes kredit 30—40%-ában: 4.2.1. Orvos-biológiai szakmai ismeretek a mozgássérülések eredetérõl, felismerésükrõl, a társuló tünetekrõl, 2002/132. szám a mozgássérültek fokozott fogékonyságáról a fertõzések és a betegségek iránt és azok megelõzésérõl. A konduktív komplex fejlesztéshez szükséges anatómiai, kórtani, fejlõdéstani, neuropszichológiai, ápolástani ismeretek. 4.2.2. Konduktív pedagógiai szakmai képzés, amely felkészít a konduktív pedagógia alkalmazási körébe tartozó mozgássérültek konduktív nevelésére, a különbözõ mûködési zavarok felismerésére és pedagógiai befolyásolására, továbbá a konduktív nevelés-oktatás folyamatában — az életkort jellemzõ általános követelmények ismeretében — a családi-óvodai és társadalmi integrációra. 4.2.3. Óvodapedagógusi szakmai ismeretek: — az óvodai nevelés eszközei, a minden gyermeki tevékenységet magában foglaló és átható játék; — a gondozás és testi nevelés terén az egészséges életmódra nevelés tudatosan szervezett tevékenységei; — az anyanyelvi nevelés feladatainak megvalósítása; — a kommunikáció elméleti és gyakorlati kérdései; — a mûvészeti nevelés (irodalom, zene, tánc, vizuális nevelés, báb) eljárásainak célszerû alkalmazása; — a matematikai nevelésben a gondolkodás fejlesztése, a matematikai tapasztalatok nyújtása; — a természet megismerésére nevelésben a természeti jelenségek összefüggéseinek megláttatása, a természethez való aktív viszony, a természet védelmének kialakítása. 4.2.4. Hatékony, más kultúrák megismerését szolgáló idegen nyelvi képzés, amely lehetõvé teszi a konduktoróvodapedagógus számára idegen nyelven is a konduktív nevelés megvalósítását, valamit a szakirodalomban való tájékozódást. 4.3. Szakmai gyakorlati képzés az összes kredit 14—24%-ában: 4.3.1. Módszertani és gyakorlati képzés, amely megismertet a csecsemõkortól a felnõtt korig terjedõen a központi idegrendszerû mozgássérült személyiségével, a fejlesztésükhöz szükséges korszerû módszerekkel, eljárásokkal; biztosítja a diszfunkció típusának megfelelõ intézeti gyakorlás színterét, s ezáltal fejleszti a speciális konduktoróvodapedagógus képességeket, illetve a mesterségbeli tudást; lehetõséget nyújt az óvodáskorú gyermekek fejlesztését, fejlõdését szolgáló óvodai környezet megteremtéséhez. 4.4. Speciális szakmai képzés az összes kredit 13—30%-ában: 4.4.1. A felnõttekkel való foglalkozás feladatai, a konduktív nevelést is erõsítõ speciális programok. 4.4.2. A mozgássérültek egészséges életmódra nevelése; az egészségnek mint értéknek a megbecsülésére, az aktív életre való felkészítés; a teljes értékû emberi élet megvalósításának feladatai.

Source: https://magyarkozlony.hu/hivatalos-lapok/19edd8977647211f531e676f8c0d7a7b8d3023c6/dokumentumok/48e71606ecd9fa97e7769c871c70626126b94dc7/letoltes